تورکیه بؤیوک میللت مجلیسی‌نین صدری مصطفی شنتوپ قیبریس (کیپر) روم رهبرلیگی‌نین پارلمان صدری آنیتا دیمیتریونون تورکیه-نین قیبریس باریش حرکاتینی "ایشغال" کیمی سجیلندیرمه‌سینه رئاکسیا وئریب.
شنتوپ آوروپا بیرلیگی پارلمان صدرلری ذیروه توپلانتی‌سیندا دیمیتریونون تورکیه-یه قارشی اساس‌سیز و قانون‌سوز اتهام‌لار ایره‌لی سوردوگونو، تورکیه-نین 1959-جو ایلده قیبریس جمهوریتینی قوران زوریخ و لندون راضیلاشما‌لاریندا ضامین اؤلکه کیمی حقوق لاریندان‌ ایستیفاده ائده‌رک سویداش‌لارینی بیر قتل عام دان قوروماق اوچون قیبریسا گئتدیگینی بیلدیریب.
شنتوپ تورکیه-نین آدادا باریش و تهلوکه‌سیزلیگی تامین ائتدیگینی وورغولایا‌راق دئییب:
" 1974-جو ایلده تورکیه-نین قیبریسا موداخیله‌سینی روسیانین اوکراینایا موداخیله‌سی ایله موقاییسه ائتمک حقیقت‌لرین چوخ اوجوز تحریفی‌دیر".
شنتوپ باریش حرکاتی‌نین اولوسلار آراسی حقوقا اویغون اولا‌راق 1959-جو ایل زوریخ و لندون راضیلاشما‌لاری ایله تورکیه-یه وئریلن ضامن صلاحیتی‌نین طلبی اولدوغونو ایفاده ائدیب.
"بو گون بیر چوخ قیبریس‌لی روم دا 1974-جو ایلدن اول تورک‌لرین معروض قالدیغی قیرغین و سویقیریمین یانلیش اولدوغونو دیله گتیریر. سونراکی پروسه ده هم تورکیه، هم ده قیبریس تورک‌لری عدالت‌لی حله حاضیر اولدوق‌لارینی هم صحبت لرینه چاتدیردی‌لار.
اصلینده، 2004-جو ایلده بمت-نین حمایه‌سینده کئچیریلن رفرندومدا دا گؤروندوگو کیمی، قیبریس تورک‌لری حل یولونو تصدیق ائتمیش، روم طرفی ایسه ایکی ایجمانین باریش و بیرگه یاشاما ایراده‌سینی رد ائتمیش‌دیر. بو آرادا بیلدیرمک ایستردیم کی، آوروپا بیرلیگی قیبریس تورک‌لری قارشی‌سیندا گؤتوردوگو عهده ‌لیک‌لری یئرینه یئتیرمه‌ییب.
بو ادعا‌لارین هله ده بورادا دانیشیلماسی منیم سؤزلریمه ثبوت‌دور کی، آوروپا بیرلیگی ایجلاس‌لاری بو جور غیری-رئال یاناشما‌لارین اسیری‌دیر و آوروپا بیرلیگی-نین ایستراتژی پرسپکتیوینی اینکیشاف ائتدیرمه‌سینه مانع اولور"، -دئیه شنتوپ قئید ائدیب.
روم رهبرلیگی‌نین پارلمان صدری دیمیتریونون "ایشغال ایشغال‌دیر" سؤزلری قارشی‌سیندا شنتوپ یئنی‌دن چیخیش ائده‌رک دئییب کی،
1974-جو ایل ژوئن آیی‌نین 15-ده قیبریس-دا حربی چئوریلیش اولدو. چئوریلیشده ایشتیراک ائدن‌لر قیبریس آداسینی یونانیستانا بیرلشدیرمگی هدفله‌ین ائنوسیس عضو‌لری ایدی.
تورکیه مین‌لرله تورکون اؤلدورولمه‌سینه اولوسلار آراسی موقاویله‌لر و قانون‌لار اساسیندا موداخیله ائتمک مجبوریتینده قالدی..
او واخت‌دان بری آدادا قان تؤکولمه‌ییب و باریش داوام ائدیر.
تورکیه هله ده قوه‌ده اولان 1959-جو ایل موقاویله‌سینه اساس‌لانا‌راق، ضامن گوجون‌دن ایستیفاده ائده‌رک آدادا تورک‌لره قارشی قیرغین‌لارین قارشی‌سینی آلماق اوچون موداخیله ائتمیش‌دیر".
